Hotărârea Tribunalului din 27 septembrie 2011 - Gul Ahmed Textile Mills/Consiliul
(Cauza T-199/04)1
("Dumping - Importuri de lenjerie de pat din bumbac originară din Pakistan - Prejudiciu - Legătură de cauzalitate")
Limba de procedură: engleza
Părțile
Reclamantă: Gul Ahmed Textile Mills Ltd (Karachi, Pakistan) [reprezentant: L. Ruessmann, avocat, cu domiciliul ales în Luxemburg (Luxemburg)]
Pârât: Consiliul Uniunii Europene (reprezentanți: J.-P. Hix și B. Driessen, agenți, asistați de G. Berrisch, avocat)
Intervenientă în susținerea pârâtului: Comisia Europeană (reprezentanți: T. Scharf și K. Talabér-Ritz, agenți)
Obiectul
Cerere de anulare a Regulamentului (CE) nr. 397/2004 al Consiliului din 2 martie 2004 de instituire a unui drept antidumping definitiv la importurile de lenjerie de pat din bumbac originară din Pakistan (JO L 66, p. 1, Ediție specială, 11/vol. 34, p. 108), în măsura în care o privește pe reclamantă.
Dispozitivul
Anulează Regulamentul (CE) nr. 397/2004 al Consiliului din 2 martie 2004 de instituire a unui drept antidumping definitiv la importurile de lenjerie de pat din bumbac originară din Pakistan, în măsura în care privește societatea Gul Ahmed Textile Mills Ltd.
Consiliul Uniunii Europene suportă propriile cheltuieli de judecată, precum și cheltuielile de judecată efectuate de Gul Ahmed Textile Mills Ltd.
Comisia Europeană suportă propriile cheltuieli de judecată.
____________
1 - JO C 217, 28.8.2004.